Traditional & Folk Songs with lyrics & midi music www.traditionalmusic.co.uk 
Iron Horse 
Iron Horse 
Come hieland men, come lowland men come every man on earth man And I'll tell you how I got on atween Dundee and Perth, man I gaed upon an iron road, a rail they did it ca', man An' ruggit by an iron horse, an awful beast to draw, man 
Then first and foremost near the door, there was a wee bit wicket It was there they gar'd me pay my ride, and they gied me a ticket I gaed awa' up through a hoose, sat doon upon a kist, man Tae tak' a look on all I saw on the great big iron beast, man 
There was hooses in a long straight raw, a' standing upon wheels, man And then the chiels that fed the horse were as black as a pair o' de'ils, man And the ne'er a thing they gied the brute but only coals tae eat, man He was the queerest beast that e'er I saw, for he had wheels for feet, man 
A chap cam' up and roon his cap he wore a yellow band, man He bade me gang and tak' my seat; says I "I'd rather stand, man" He spiered if I was gaun tae Perth, says I, "An that I be, man But I'm weel enough for whaur I am, because I want tae see, man" 
He said I was the greatest fule that e'er he saw on earth, man For t'was just the hooses on the wheels that gaed frae this tae Perth, man And then he laughed and wondered hoo I hadna mair discernment Says I, "The ne'er a ken kent I; I thocht the whole concern went" 
The beast it roared and aff we gaed, through water, earth and stanes, man We ran at sic a fearfu' rate, I thocht we'd brake our banes, man Till by and by we stoppit at a place ca'ed something Gowrie But ne'er a word had I tae say, but only sit and glower aye 
Then after that, we made a halt and in comes yellow band man He asked for the ticket and I a' my pockets fand, man But ne'er a ticket I could get - I tint it on the road, man So he gar'd me pay for't ower again, or else gang aff to quod, man 
Then after that we crossed the Tay and landit into Perth, man I vow it was the queerest place that e'er I saw on earth, man For the houses and the iron horse were far aboon the land, man And hoo they got them up the stairs I canna understand, man 
But noo I'm safely landit and my feet are on the sod, man 
When I gang tae Dundee again I'll tak' anither road, man Though I should tramp upon my feet till I'm nae fit tae stand, man Catch me again when I'm ta'en in wi' a chap in a yellow band, man 
recorded by Ewan MacColl SOF